Летта даьлла ши жIаьла шайн-шайн цIехьа дIасахьаьдира. Тоьлларг муьлха ду, шайн жIаьлийн терзан тIехь оьзча, цаьршинна шаьшшинна дика хуучух тера дара: вовшашна кхин «гIигI» дар а доцуш, дIасаделира и шиъ. Байсалу шениг дIадехка вахара. Шен жIаьло цхьанна зулам дахь а аьлла, шечунна тIаьххье ведда, Даштар а ЗаIарел тIехьавелира. Бухабисинарш и гIуллакх дийца хIиттира. Дитташ тIеранаш, цхьацца вуссуш, охьабиссира. ЖIаьлеш леттачу меттехь, бай цIийбина, Iенна цIийш дара гуш.